Οι τρεις κοινωνικές τάξεις της αρχαίας Σπάρτης

## ΟΜΟΙΟΙ

Το σύνολο των ανδρών και των γυναικών που διέθεταν την πολιτική ιδιότητα, δηλαδή οι Σπαρτιάτες και οι Σπαρτιάτισσες. Πολιτικά δικαιώματα, ωστόσο, δηλαδή δικαίωμα συμμετοχής στην εκκλησία του δήμου (απέλλα) και εκλογής στα αξιώματα, είχαν μόνο οι άνδρες.

## ΠΕΡΙΟΙΚΟΙ

Ελεύθεροι κάτοικοι των περιοικίδων πόλεων της αρχαίας Σπάρτης. Είχαν τοπική αυτοδιοίκηση, οικονομία και δίκαιο, καθώς και πολιτικά δικαιώματα στην πόλη προέλευσής τους. Συμμετείχαν ισότιμα με τους Σπαρτιάτες (ομοίους) στην οπλιτική φάλαγγα και μαζί συναποτελούσαν τον στρατό των Λακεδαιμονίων.

## ΕΙΛΩΤΕΣ

Εξαρτημένος αγροτικός πληθυσμός. Ως "δημόσιοι δούλοι" ανήκαν στο κράτος και δεν αποτελούσαν ιδιοκτησία του κάθε πολίτη. Μπορούσαν να δημιουργήσουν δική τους περιουσία καθώς κρατούσαν μέρος της συγκομιδής. Ανάλογα με τις σχέσεις εμπιστοσύνης που ανέπτυσσαν με τους ομοίους, στον κλήρο των οποίων εργάζονταν, μπορούσαν να αποκτήσουν περισσότερα προνόμια εντός της τάξης τους. Συμμετείχαν στον στρατό των Λακεδαιμονίων ως ελαφρά οπλισμένοι (ψιλοί).

## Οι τρεις κοινωνικές τάξεις της αρχαίας Σπάρτης